text: पेटीएम पेमेंट बैंक के अध्यक्ष विजय शेखर शर्मा ने बताया, “आरबीआई ने हमें यह अवसर दिया है कि हम दुनिया में नई तरह के बैंकिंग मॉडल का सृजन कर सकें। हमें गर्व है कि हमारे ग्राहक जो पैसा हमारे पास जमा करेंगे, हम उन्हें सुरक्षित रूप से सरकारी बांड में निवेश करेंगे और वह रकम राष्ट्र निर्माण में काम आएगी। हमारे यहां जमा किसी भी रकम को जोखिम वाली संपत्तियों में निवेश नहीं किया जाएगा।”पेटीएम पेमेंट बैंक की मुख्य कार्यकारी अधिकारी रेनु सत्ती ने बताया, “हमारा लक्ष्य भारत का सबसे भरोसेमंद और तकनीक का लाभ उठाते हुए ग्राहक-हितैषी बैंक बनने का है।” इसमें कहा गया, “वर्तमान में जितने भी पेटीएम वॉलेट खाते हैं, सभी को पेटीएम पेमेंट बैंक के खातों में बदल दिया जाएगा।”